Joi, 7 martie, la Sala Unirii din Alba Iulia, în cadrul Expoziției "De Mărțișor – cu drag. Premianții", vor fi expuse peste 200 de desene, colaje și machete ale elevilor ce au obținut locul I la cea de a IV-a ediție a concursului "Satul copilăriei mele", organizat de Consiliului Județean Alba în luna decembrie a anului 2023, la nivelul satelor și comunelor din județ.
Cu acest prilej, micii expozanți vor beneficia de o vizită ghidată de personajele istorice la Sala Unirii, Muzeul Național al Unirii și Museikon.
La cea de a IV-a ediție a concursului "Satul copilăriei mele", un regal de culoare și creativitate, peste 5.000 de elevi, din 63 de comune din județul Alba, au răspuns provocării lansate de Consiliul Județean Alba de a arăta frumusețea și complexitatea satelor din județul Alba.
Expoziția, deschisă în perioada 7 – 17 martie 2024, oferă publicului larg viziunea micilor artiști în devenire asupra satului copilăriei.
Urmăriți Alba24.ro și pe Google News
Dacă ți-a plăcut articolul: